е било разрешено да възобновят дейността си след ограничаването на движението сравнително по-късно от други, да се конкурират в условия на по-голяма равнопоставеност, когато търсенето се възстанови.
 (42)
 На последно място, следва да се отбележи, че Комисията не намира никакви основания за прекратяване на прехвърлянето на неизползваните обеми от управляваните на тримесечна основа квоти от едно тримесечие в следващото в рамките на същия период. Поддържането в сила на механизма за прехвърляне гарантира, че използването на тарифните квоти може да се адаптира към промените в търсенето през цялата година, без неоправдано да се създават смущения на пазара.
 3.2.2. Специфични корекции във връзка с отделни категории продукти
 а) Категория 1 (горещовалцовани плоски продукти)
 (43)
 Както е обяснено в съображение 149 от регламента за окончателните мерки и в съображения 17—19 от първия регламент за преглед, за тази категория продукти се е прилагала единствено обща тарифна квота. Това бе изключение от предпочитаната по принцип система, прилагана за почти всички други категории продукти, състояща се в комбинация от конкретни за всяка държава квоти за най-големите традиционни доставчици и остатъчни квоти за останалите.
 Коментари от заинтересованите страни
 (44)
 По отношение на тази категория продукти няколко заинтересовани страни поискаха таванът от 30 % за всяка държава на произход да бъде намален на 20 %, а други се застъпиха за премахването на тавана и възстановяване на положението, съществуващо преди първия преглед.
 Позиция на Комисията
 (45)
 Разследването в рамките на прегледа показа наличието на редица промени, въз основа на които Комисията счита, че е необходима корекция на управлението на тарифната квота за тази категория продукти. На първо място, при разследването бе потвърдено, че през целия период е регистриран постоянен и значителен спад в използването на тарифната квота в тази категория (вж. графика 1 по-долу), като през второто и третото тримесечие на втората година от прилагането на мерките използването е средно 54 % (23).
 (46)
 В края на третото тримесечие натрупаната неизползвана квота от началото на втората година от прилагането на мерките е достигнала обем от над 1,5 милиона тона (вж. графика 2 по-долу). Освен това наличните към средата на май 2020 г. данни показват много по-драстично намаление на равнищата на внос в тази категория продукти, като са използвани само 16 % от тарифната квота. Това представлява над 3 милиона тона неизползвана тарифна квота само шест седмици преди края на тримесечието. Следователно тенденцията при вноса на тази категория продукти, която представлява около една трета от регистрираните в миналото обеми на вноса на двадесет и шестте категории продукти, предмет на защитни мерки, представлява целесъобразен показател за наблюдаваната понастоящем тенденция на спад на търсенето на пазара на стомана в ЕС.
 (47)
 Комисията също така отбелязва, че това съществено намаляване на използването на тарифната квота е настъпило през период, който все още не е бил засегнат от сътресението, причинено от пандемията от COVID-19. Следователно това ясно показва, че е много малко вероятно бъдещото възстановяване на търсенето в Съюза в рамките на третата година от прилагането на мерките да бъде от такъв мащаб, че да се достигне в крайна сметка до пълно или много